Cikonioj (pentraĵo)

Cikonioj  (pole Bociany) - estas olea pentraĵo de pola pentristo Józef Chełmoński pentrita en 1900 jaro. La verko troviĝas en la kolekto de Nacia Muzeo en Varsovio.Kolekto de Nacia Muzeo en Varsovio https://cyfrowe.mnw.art.pl/pl/zbiory/447756

Priskribo
La pentraĵo estis kreita en la periodo, kiam Chełmoński, post reveno de Munkeno, ekloĝis en mazovia vilaĝo Kuklówka. Tie li pentris multajn pentraĵojn pri vilaĝaj temoj, ĉefe pejzaĝoj kun kampoj, sovaĝaj birdoj kaj laborantaj kamparanoj.Artikolo Józef Chełmoński en enciklopedio [Encyklopedia PWN] https://encyklopedia.pwn.pl/haslo/;3885024  La Cikonioj pentrita en 1900 jaro, estis unuafoje montrita en varsovia pinakoteko „Zachęta” unu jaron pli poste. La pentraĵo estis bone pritaksita per artokritikistoj, kiuj laŭdis la verkon pro kapto de tipe pola naturo, karakterizaj homaj figuroj kaj pro la etoso.Józef Chełmoński "Bociany" https://niezlasztuka.net/o-sztuce/jozef-chelmonski-bociany/

Sur la pentraĵo kamparano kun akompananta al li filo, rigardas cikoniojn flugantajn en la ĉielo. La kamparano sidas sur la verda, florplena herbejo, ripozante dum paŭzo en plugado kaj manĝante de duobla poto.A. Ligocki, Józef Chełmoński, Warszawa 1983, ISBN 83-03-00033-0, paĝo 66. En la horizonto estas videbla vico de brunaj, vilaĝaj domoj kun tegmentoj kovritaj per pajlo kaj poplo kun cikonia nesto. Flanke, sur plugita jam parto de kampo, staras du virbovoj. Chełmoński per la pentraĵo montras vilaĝon de ne tro bela flanko, montras ĉiutagan, ordinaran vivon. Kun granda talento li kunigas kaptitan momenton (flugon de birdoj, ekrigardon de homoj) kun pejzaĝo, ties nebulaj koloroj kaj statikeco.J. Krzymuska, Józef Chełmoński, Warszawa 1978, paĝo 10.

 Referencoj 


Kategorio: Pentraĵoj de Józef Chełmoński
Kategorio:Pentraĵoj de 1900
Kategorio:Cikonioj